APROBACIÓN DEFINITIVA REGULAMENTO PROTECCIÓN CIVIL
ADMINISTRACIÓN LOCAL — Municipal — Mondariz (Ordenanzas e Regulamentos, 13/06/2016)

Ao non presentarse reclamacións durante o prazo de exposición ao público, queda automáticamente elevado a definitivo o acordo plenario inicial aprobatorio do Regulamento de Protección Civil cuxo texto íntegro faise público para xeral coñecemento e en cumprimento do disposto no artigo 70.2 da Lei Reguladora de Bases de Réxime Local. Contra o presente acordo pode interponerse recurso contencioso-administrativo, ante a Sala do Contencioso Administrativo do Tribunal Superior de Xustiza de Galicia, con sede en A Coruña, no prazo de dous meses a contar dende o día seguinte á publicación do presente anuncio, de conformidade co artigo 46 da Lei Reguladora da Xurisdicción Contencioso Administrativa. En virtude das competencias atribuídas aos Concellos en materia de Protección Civil na Lai 7/85, de 2 de abril, Reguladora das bases de réxime local, a Lei 2/85 do 21 de xaneiro sobre Protección Civil e aos números 3 e 4 do artigo 30 da Constitución Española, o exercicio das mesmas debe levarse a cabo, fundamentalmente, mediante actuacións dos Concellos e dos Alcaldes coa colaboración dun Concelleiro-Delegado de Protección Civil, coordinando os servizos municipais dedicados dunha forma cotiá ó cumprimento de misións que encadren nas de presenza e actuación en situacións de grave risco, catástrofe ou calamidade pública. O desenvolvemento do Decreto 56/2000, do 3 de marzo, polo que se regula a planificación, as medidas de coordinación e a actuación de voluntarios, agrupación de voluntarios e entidades colaboradoras en materia de Protección Civil de Galicia, da Lei 2/85, de 25 de xaneiro, sobre Protección Civil, da Norma básica de Protección Civil mediante o Real Decreto 407/1992, do 24 de abril, os artigos 80, 81 e 92 da Lei 5/1997 do 22 de xullo, da Administración Local de Galicia, o Plan Territorial de Protección Civil da Comunidade Autónoma de Galicia (PLATERGA), aLei 17/2015, de 9 de julio, do Sistema Nacional de Protección Civil, a Lei 5/2007, do 7 de maio, de emerxencias de Galicia, o Decreto 123/2014, de 18 de setembro, polo que se regula a acreditación, a uniformidade e os distintivos do persoal voluntario das agrupacións de voluntarios de protección civil, a imaxen corporativa de estas agrupacións e os equipos de movilidade necesarios para o desenvolvemento das funcións de protección civil e emerxencias, e a Orde do 24 de febreiro de 2015 pola que se ditan as normas que regulan a acreditación, a uniformidade e os distintivos do persoal voluntario das agrupacións de voluntarios de protección civil, a imaxe corporativa destas agrupacións e os equipos de mobilidade necesarios para o desenvolvemento das funcións de protección civil e emerxencias, fan preciso a adecuación do actual Regulamento para a súa inscrición no Rexistro de Protección Civil da Comunidade Autónoma de Galicia. Para articular as oportunidades de colaboración dos cidadáns, individualmente considerados, coa protección civil municipal, parece conveniente regulamentar a organización e funcionamento da Agrupación de Voluntarios de Protección Civil desta agrupación de ConcellosOitavén-Teaque se vinculará aos servizos básicos de intervención en emerxencias dependentes desta Agrupación de Concellos para realizar as tarefas que procedan. Os concellos integrados na Agrupación Oitavén-Tea son os Concellos de A Lama, Mondariz Balneario, Mondariz, Fornelos de Montes e Covelo. Art.1.— A protección civil municipal ten como fin establecer unha organización en base á estrutura e recursos municipais, contando coa colaboración das entidades privadas e os cidadáns, para garantir a coordinación preventiva e operativa respecto da proteccións das persoas e bens ante os danos producidos polas situacións de emerxencia nos casos de grave risco, catástrofe ou calamidade pública, sen esquecer todo tipo de emerxencias menores, mediante actuacións que permitan evitar as mesmas, reducir os seus efectos, reparar os danos, e, no seu caso, contribuír a corrixir as causas produtoras das mesmas. Art.2.— A organización e funcionamento da Agrupación de Voluntarios de Protección Civil, en adiante AVPC, como modalidade de incorporación dos cidadáns á actividade de protección civil, rexerase polo establecido no presente Regulamento, así como polas instrucións e directrices que, a efectos de coordinación e participación no desenvolvemento ou execucións dos plans, programas e actividades da organización municipal e se diten polo órgano da Comunidade Autónoma competente nesta materia e demais administracións públicas de ámbito superior conforme ó establecido na normativa básica de Protección Civil. Art.3.— Poderán vincularse á AVPC as persoas físicas que con carácter altruísta se comprometan a colaborar directamente nas actividades dos servizos de protección civil dependentes desta Agrupación de Concellos. Art.4.— Unha das canles para a colaboración voluntaria dos veciños na protección civil municipal levarase a cabo mediante a incorporación dos mesmos á AVPC a que se refire o presente regulamento. Art.5.— Poderán incorporarse á AVPC, como voluntarios operativos todos os veciños e veciñas maiores de idade, que superen as probas de acceso, que constarán fundamentalmente de probas de capacitación en base a uns test psicotécnicos e superar un período de formación que será valorado por unha comisión de formación designada ao efecto. A incorporación á AVPC farase sempre en virtude de solicitude do interesado, na que declarará nos estar inhabilitado para a función pública por sentencia firme e o compromiso de coñecer e aceptar o contido deste Regulamento, así como o disposto na normativa vixente sobre protección civil. En ningún caso pode facerse discriminación por razóns de sexo, políticas, ideolóxicas, relixiosas ou calquera outra circunstancia persoal ou social. Poderán formar parte da agrupación, como voluntarios de apoio, aquelas persoas que pola súa idade, menor de dezaoito anos e maior de dezaseis anos, sempre que conste a autorización de quen exerza a patria potestade ou a tutela, e/ou pola aptitude psicofísica, soamente poidan efectuar determinadas labores de axuda e colaboración co voluntario operativo, fundamentalmente de apoio loxístico. Estes voluntarios de apoio quedarán excluídos do nivel operativo. Entenderase voluntario operativo aquel que superando o período de formación básica, realice polo menos un servizo cada tres meses e un mínimo de 32 horas anuais. Art.6.— As veciñas e veciños con formación e experiencia suficiente no exercicio profesional ou vocación relacionada con algunha das entidades deste servizo público, e que por determinadas circunstancias, non podan ser voluntarios operativos, poderán estar unidas á agrupación mediante a figura de colaborador en misións de orientación, asesoramento, asistencia técnica ou axuda económica. A figura de colaborador pódese facer extensiva a aquelas entidades locais que desexen colaborar co agrupación en calquera dos apartados mencionados anteriormente.1. Terán a condición de entidades colaboradoras de protección civil da Comunidade Autónoma de Galicia todas aquelas asociación, agrupacións, federacións e empresas públicas ou privadas, así como calquera outro organismo ou entidade que en función da súa actividade principal e fin social, se comprometan, mediante a firma de un convenio co organismo competente en materia de protección civil da Xunta de Galicia, á colaboración e prestación de servizos que puideran ser de axuda á protección civil, debendo figurar escritas no Rexistro de Protección Civil, Sección de Entidades Colaboradoras.2. Non poderán ser consideradas entidades colaboradoras de protección civil as AVPC que estean inscritas no rexistro como tales.3. Todas as actuacións que realicen as entidades colaboradoras no ámbito da protección civil deberán ser autorizadas e coordinadas pola autoridade competente de protección civil. Art.8.— A vinculación dos voluntarios con cada Concello integrante da Agrupación de Concellos Oitavén-Tea, non ten o carácter de relación laboral, administrativa, funcionarial ou mercantil, senón tan só de colaboración voluntaria para a prestación de servizos de maneira altruísta como medio de realización de accións humanitarias de solidariedade social e boa veciñanza. Art.9.— A condición de membro da AVPC faculta unicamente para realizar as actividades correspondentes á mesma, especialmente en situacións de emerxencia nos casos de grave risco, catástrofe ou calamidade pública e nos operativos organizados e coordinados pola AVPC. Os voluntarios non poderán realizar actividades de carácter persoal amparándose na pertenza á AVPC. Art.10.— As funcións do voluntariado, entre outras, son as de auxilio, apoio e colaboración dos servizos públicos de protección civil na presenza e autoproteción cidadá e, en todo caso, serán as indicadas no Plan de Emerxencia Municipal (PEMU) e demais plans de protección civil do sistema autonómico aprobados pola Comunidade Autónoma de Galicia. Art.11.— A Agrupación estrutúrase, orgánica e funcionalmente, en unidades, seccións, grupos e equipos, de conformidade coas necesidades municipais e recursos existentes, dispoñendo, en todo caso, da estrutura organizativa conveniente en consonancia coa tipoloxía de riscos definidos no PEMU e se é o caso, no PLATERGA. Art.12.— Todas as actuacións que realice a AVPC en materia de protección civil serán sempre autorizadas pola autoridade local correspondente e serán sempre coordinadas polo responsable dos servizos de seguridade municipal correspondente á actuación. As actuacións ordinarias considéranse autorizadas con carácter xenérico. O mando sobre os voluntarios corresponde aos propios mandos da Agrupación, a efectos do operativo diario en actuacións ordinarias. Art.13.— A AVPC dependerá funcional e directamente dos Alcaldes como xefes locais de Protección Civil, que poderá delegar o exercicio das súas facultades nalgún concelleiro ou concelleira. Os concellos poderán designar un técnico como responsable do servizo de Protección Civil Municipal, co fin de coordinar e dirixir as actuacións de protección Civil Municipal especialmente nos casos de grave risco ou catástrofe derivados de grandes incendios, inundacións, etc. Tamén será responsable de supervisar o correcto funcionamento da AVPC. Os concellos, co obxecto de establecer o máximo nivel de colaboración coa AVPC, así como para a comunicación mais áxil e fluída e para xestionar administrativamente os recursos económicos municipais ou procedentes de outras administracións que revertan no Concello, compras almacéns e demais, poderá designar un funcionario-coordinador que non terá mando directo sobre os membros da AVPC e terá dependencia xerárquica e funcional directa do responsable técnico. Art.14.— A AVPC da Agrupación de Concellos Oitavén-Tea contará no seu principio cunha Xunta Xestora coa figura do presidente, e o tesoureiro, os cales serán designados polos Alcaldes. Unha vez aprobado este Regulamento, e inscrito no Rexistro de Agrupacións de Protección Civil da Comunidade Autónoma de Galicia, o Presidente, xunto co resto de membros da Xunta Xestora, terá como misión, nun período de cinco meses, a captación de Voluntarios para a AVPC, co fin de crear unha Xunta Electoral, e recoller candidaturas dos Voluntarios para formar a definitiva Xunta Directiva da AVPC. ART.15.— A Xunta Electoral estará composta por cinco membros voluntarios da AVPC: A Xunta electoral constituirase no prazo dun mes dende a aprobación deste Regulamento, empezando a contar este dende a súa inclusión no Rexistro de Protección Civil da Comunidade Autónoma de Galicia. Dende a constitución da Xunta electoral establecerase un prazo de tres meses para convocar a Asemblea Xeral para a elección da nova Xunta Directiva. A Xunta Electoral encargarase de poñer en marcha o proceso electoral da nova Xunta Directiva, propoñendo as datas das eleccións e os sistemas de control dos mesmos, axustándose ós plans establecidos. Transcorridos os catro anos, para ser candidato á elección, será requisito indispensable levar mais de un ano como voluntario operativo e non contar con ningún expediente disciplinario en curso ou sanción. A sanción firme por falta grave ou moi grave dará lugar, no seu caso, a inhabilitación para o cargo, durante a vixencia desta. Para ser elector deberá ter superado o curso básico de Protección Civil, e ter transcorridos tres meses dende o seu nomeamento. Art.16.— A AVPC da Agrupación de Concellos Oitavén-Teacontará na súa Xunta Directiva, coa figura do presidente, o secretario e o tesoureiro, sendo o presidente quen represente á agrupación e os outros membros terán como misión colaborar co presidente nas funcións de organización interna. O mandato será de catro anos. A elección do presidente, secretario e tesoureiro farase de forma democrática e en asemblea xeral convocado ó efecto. Dende a constitución da Xunta electoral establecerase un prazo de tres meses para convocar a Asemblea Xeral para a elección da nova Xunta Directiva. Para ser candidatos á elección, será requisito indispensable levar máis de un anocomo voluntario operativo e non contar con ningún expediente disciplinario en curso ou sanción. A sanción firme por falta grave ou moi grave dará lugar, no seu caso, á inhabilitación para o cargo, durante a vixencia desta. Para ser elector deberá ter superado polo menos o período básico de formación. Será considerado elector, así mesmo, todo o voluntario que leve máis de tres meses como operativa na AVPC. Elixidos os novos representantes, a actual Dirección comunicará a relación de candidatos elixidos ó Alcalde, momento a partir do cal a actual dirección deixará os seus cargos ó órgano de dirección electo. A duración do mandato dos membros da Xunta Directiva será de catro anos, podendo ser reelixidos nunha soa ocasión consecutiva. A Xunta Electoral encargarase de poñer en marcha o proceso electoral da nova Xunta Directiva, propoñendo as datas das eleccións e os sistemas de control dos mesmos, axustándose ós plans establecidos. A Xunta Electoral abrirá o prazo de presentación de candidaturas dous meses antes de finalizar o prazo do mandato da actual Xunta Directiva, facendo coincidir esta data cumpridos dous meses, coa das eleccións. Durante o período electoral as diversas candidaturas poden facer campaña electoral para expoñer os seus obxectivos e programas. Dende a data de constitución da Xunta Electoral publicarase no taboleiro de anuncios a exposición do censo electoral, composto de todos os voluntarios considerados electores, dispoñendo dun prazo de dez días para presentar as reclamacións pertinente, debendo a Xunta Electoral presentar un novo listado coas rectificacións procedentes. As candidaturas presentaranse en listas cerradas de presidente, secretario e tesoureiro. A Xunta Electoral convocará ós voluntarios a unha Asemblea Xeral, co fin de elixir a candidatura mediante votación libre, directa e segreda. Ós efectos de poder cumprir co seu compromiso electoral, permitiráselle asistir ás votacións nun prazo de oito horas, establecendo a Xunta Electoral o horario máis adecuado á maioría dos voluntarios. Será elixida a candidatura que conte co número de votos igual ou superior ó cincuenta por cento do censo electoral, polo que se nunha primeira volta, ningunha candidatura obtivese tal porcentaxe, convocarse para unha segunda volta, nun prazo non superior a dez días, resultando elixida a candidatura mais votada. Se tampouco nesa segunda volta se obtivese a maioría establecida, convocarase un novo proceso, dando posibilidade ás candidaturas de consenso. Unha vez elixida a candidatura, os membros da anterior Xunta designarán ós candidatos elixidos e enviarán unha acta da elección ó Ilmo. Sr. Alcalde para que ratifique o seu nomeamento. Art.17.— Co fin de aprobar ou reprobar a xestión da Xunta Directiva elixida establécese: O presidente deberá presentar cada ano, dentro do primeiro trimestre nunha Asemblea Xeral convocado ao efecto, un balance da súa xestión e propostas de actuación para o próximo exercicio, que será sometida a aprobación da Asemblea e deberá ser aprobada pola maioría dos voluntarios asistentes. Caso de non ser aprobada pola maioría, a Xunta Directiva no seu conxunto deberá presentar a súa dimisión e convocarse un novo proceso electoral. Poderá ser presentada contando cun cincuenta e un por cento de voluntarios do censo electoral. Na moción aportarase candidatura, motivos da súa presentación e programa alternativo. Dentro do período de cinco anos para o que foi elixido unha Xunta, só nunha ocasión poderá presentarse moción de censura e, en calquera caso, despois dun ano dende a súa designación. A Xunta Directiva tramitará a Moción de censura segundo o seguinte procedemento: A Xunta Directiva censurada convocará unha Asemblea Xeral no prazo de 15 días dende a data de presentación da moción. No prazo non superior a cinco días deberá poñerse en coñecemento do Ilmo. Sr. Alcalde. Na Asemblea, a Xunta censurada, comunicará ós voluntarios a presentación da moción e dará a palabra ó presidente da candidatura alternativa, quen exporá os motivos da mesma e solicitará o apoio da Asemblea. Acto seguido, a Xunta censurada, poderá expor as razóns da súa desconformidade coas mesmas e a continuación procederase á votación libre, directa e segreda de todos os voluntarios con dereito a voto. Se resultase aprobada por maioría dos asistentes a moción de censura, a Xunta Directiva presentará a súa dimisión e será designada electa a candidatura que presentou a moción e contou co maioritario apoio dos voluntarios. Procederase a continuación como se resultara elixida esa nova Xunta Directiva, no proceso democrático de eleccións antes indicado. Presidente: ostentará a representación da AVPC e será o interlocutor válido ante as institucións e organismos oficiais, públicos e privados, exercendo as funcións seguintes: Secretario: é o órgano administrativo da AVPC, sendo as súas funcións: Tesoureiro: é o encargado da xestión orzamentaria da AVPC, sendo as súas funcións: Art.19.— Todos os compoñentes da AVPC ostentarán a uniformidade e distintivos de Protección Civil da Comunidade Autónoma, de acordo coa normativa vixente ó efecto. Os oportunos efectos identificativos propios levarán engadido “Agrupación de Concellos Oitavén-Tea”. Non poderá utilizarse ningún outro tipo de distintivo diferente ós normalizados. Non poderá utilizarse a uniformidade, documentación ou calquera outro tipo de material propio da AVPC para tarefas persoais ou con calquera outra finalidade que non sexa propia das actividades da AVPC. Art.20.— A AVPC contratará un seguro de accidentes, así como de responsabilidade civil por danos a terceiros, que ampare ós seus membros fronte ós riscos a que están sometidos no exercicio das súas funcións, o que deberá incluír o dereito á defensa xurídica, así como a perda ou deterioro de obxectos persoais cando se demostre a necesidade de uso en operativos do servizo. Art.21.— A formación dos membros voluntarios da AVPC, baseada nos coñecementos e habilidades relacionadas coas características propias deste servizo público, ten como finalidade facilitar a incorporación destas persoas en condicións de garantía e eficacia así como contribuír á selección dos aspirantes. A Xunta de Galicia, a través da Academia Galega de Seguridade e a través das delegacións provinciais contribuirá de forma continua e decidida a esta formación, mediante cursos de diferentes niveis e especialidades, como ven realizando actualmente. A actividade formativa e de perfeccionamento do persoal voluntario conforme ó disposto no Decreto 56/2000, do 3 de marzo, e de conformidade coa formación impartida pola Academia Galega de Seguridade.4.—Ademais da formación regulada, a AVPC poderá propoñer e organizar outros cursos, xornadas e cantas actividades de formación considere oportunas, co visto e prace do responsable da AVPC.5.—A actividade formativa complementarase coas seguintes accións: a) Exercicios prácticos con carácter periódico para a mellora permanente da preparación dos compoñentes da agrupación. b) A organización de bibliotecas e fondos de comunicación sobre protección civil e, especialmente, en relación coa organización e funcionamento de agrupacións de colaboradores voluntarios e outras modalidades da participación cidadá nas actividades de protección civil. c) A edición, colaboración, promoción de publicacións e a divulgación de recomendacións á poboación, sobre temas de protección civil. Art.22.—Son dereitos dos voluntarios de Protección Civil, no exercicio do seu labor de colaboración: a) Recibir a información, formación, orientación, apoio e, se é o caso, medios materiais necesarios para o exercicio das funcións que se lle asignen. b) Dispoñer dunha acreditación identificativa da súa condición de voluntario de Protección Civil. c) Empregar a vestimenta homologada polo organismo competente en materia de protección civil da Xunta de Galicia. d) Realizar a súa actividade nas debidas condicións de seguridade en función da natureza e características daquela. e) Participar na elección do presidente da AVPC de entre os seus membros e demais cargos que estatutariamente se prevexan. f) Ser tratados sen discriminación, respectando a súa liberdade, dignidade, intimidade e crenzas. g) Non ser asignados á execución de tarefas alleas ós fins e natureza da entidade. h) Presentar suxerencias, peticións ou queixas ó Presidente da AVPC. Art.23.— Son deberes dos voluntarios no exercicio do seu labor de colaboración: a) Gardar, cando proceda, confindencialidade da información recibida e coñecida durante o desenvolvemento da súa actividade como voluntario de Protección Civil, mantendo segredo análogo ou profesional. b) Rexeitar calquera tipo de contraprestación económica que puidese recibir dos cidadáns afectados directa ou indirectamente polas actividades desenvolvidas. c) Actuar de forma dilixente e solidaria, cumprindo coas indicacións e normas ditadas polos seus mandos naturais e as autoridades de Protección Civil. d) Participar nas tarefas formativas previstas pola autoridade competente de Protección Civil ou pola AVPC, así como nas que con carácter permanente se precisen para manter a calidade das prestacións. e) Empregar axeitadamente a vestimenta de Protección Civil cos seus distintivos, así como levar ben visible a súa acreditación. f) Coidar e utilizar de xeito adecuado os recursos e medios materiais que poña á súa disposición a AVPC, ou, de ser o caso, as autoridades de Protección Civil. g) No suposto de causar baixa na AVPC por calquera circunstancia, entregará a tarxeta de identidade e o uniforme ó responsable da AVPC, así como o material asignado á súa custodia. h) Cumprir os compromisos acordados coa AVPC, respectando o disposto nos seus estatutos. i) Os voluntarios están obrigados a cumprir cos seus deberes regulamentarios, colaborando co seu esforzo, dedicación e disciplina en toda misión encomendada. j) Fóra dos actos de servizo, os voluntarios non poderán actuar como membros de Protección Civil, se ben, a título particular, polos seus coñecementos e experiencia, poderán intervir a título particular, en auxilio doutras persoas, en cumprimento dos seus deberes cívicos xerais. Art.24.— A AVPC, como criterio xeral, deberá dar resposta ós principios democráticos e participativos na composición dos seus órganos e no seu funcionamento. Neste sentido, os órganos de dirección, presidente, secretario e tesoureiro, serán elixidos democraticamente como se dispón no Art.13 deste Regulamento e resto de artigos concordantes. Art.25.— Distinguiranse as condutas meritorias e sancionaranse, de conformidade co establecido neste Regulamento, as infraccións segundo o previsto no mesmo. As recompensas e sancións anotaranse no expediente persoal de cada voluntario en un rexistro especial para tal menester. Crearase unha comisión de valoración para recompensas e sancións, da que formarán parte: Art.26.— As accións meritorias que impliquen un nivel de dedicación superior ás actividades ordinarias do servizo (ou riscos para a vida e a integridade dos voluntarios), poderán ser recompensadas co recoñecemento público mediante o correspondente escrito da Alcaldía ou a formulación pola mesma de proposta para a concesión de medallas ó mérito, as placas e diplomas de Protección Civil da Comunidade Autónoma de Galicia, ou outras distincións que poidan conceder as distintas administracións públicas ou o concello, no seu caso, para premiar actos desta natureza especial. As iniciativas e propostas para o recoñecemento e recompensas a que se refire o apartado anterior, corresponderá sempre ó Alcalde, e a Xunta Directiva ou aos voluntarios que o proporán á Xunta Directiva, que poderá recabar o informe previo do responsable da AVPC. As infraccións aos deberes dispostos neste regulamento, sancionaranse previa tramitación do correspondente expediente sancionador que, en todo caso, incluirá o trámite de audiencia previa ó inculpado. En ámbolos dous casos de recompensas e sancións, a proposta realizarase con carácter xeral, pola comisión de valoración. Art.27.— As faltas considéranse leves, graves e moi graves. I.—Estimaranse como faltas leves e serán sancionadas con apercibimento ou suspensión de ata un mes, atendendo ás circunstancias que concorran, as seguintes: a) O descoido na conservación e mantemento do equipo e material que tivera ó seu cargo no cumprimento das misións encomendadas. Será igualmente considerada falta leve, non acudir a prestar servizo coa uniformidade regulamentaria. b) A desobediencia ós mandos, cando isto supoña mal trato de palabra e obra e non afecte ó servizo que deba cumprirse. c) A comisión de tres a cinco faltas inxustificadas de puntualidade na asistencia ós servizos nun período de seis meses. d) As demais infraccións ou omisións, con carácter leve, ó presente Regulamento. II.—Consideraranse faltas graves e serán sancionadas coa suspensión dende un a seis meses, atendendo ás circunstancias que concorran, as seguintes: a) Negarse sen causa xustificada ó cumprimento das misións ás que se comprometese. b) A utilización, fóra dos actos propios do servizo, do equipo, material e distintivos de Protección Civil. c) O deterioro ou perda, por neglixencia, do equipo, material, bens ou documentos do servizo ó seu cargo e custodia. d) As omisións ou infraccións graves ó preceptuado neste Regulamento e en particular ó seu artigo 9º. e) A acumulación de tres faltas leves. III.—Serán causas de expulsión, como consecuencia de falta moi grave, as seguintes: a) Deixar de cumprir, sen causa xustificada, as esixencias do servizo. b) Observar mala conduta ou ser sancionado reiteradamente por faltas graves. c) Ser condenado por calquera acto delituoso a excepción das condenas derivadas de ou accidentes de circulación. d) Utilizar ou exhibir indebidamente o uniforme e/ou as identificacións do servizo. e) A agresión de palabra ou obra a calquera membro da agrupación e a desobediencia que afecte á misión que deba cumprir. f) Negarse a cumpri-las sancións de suspensión que lle foran impostas. g) O incumprimento moi grave do establecido no presente Regulamento e en especial o disposto no seu artigo 9º. IV.—Prescrición: V.—Procedemento sancionador Principios xerais Non se poderán impoñer sancións por faltas graves e moi graves senón en virtude dun expediente disciplinario instruído ó efecto. Para a imposición de sancións por faltas leves non será preceptiva a previa instrución do expediente salvo o trámite de audiencia ó interesado. Art.28.— A relación de colaboración voluntaria coa agrupación terminarase por: a) Petición do interesado. b) Falecemento. c) Declaración de incapacidade. d) Solicitude de baixa definitiva. e) Perda dalgunha das condicións esixidas para poder ser voluntario. f) Quedar incurso en situación de inhabilitación para o exercicio de cargos públicos por sentencia firme. Art.29.— Considéranse baixa temporal na AVPC a suspensión da actividade na mesma como consecuencia de sanción ou a ausencia inferior a tres meses que teña motivos xustificados que sexan comunicados oportunamente e por ausencia por traslado de domicilio temporal. Art.30.— Serán causas de baixa definitiva na agrupación as seguintes: a) A petición do interesado. b) Incomparecencia do voluntario por tempo superior a tres meses, sen causa xustificada, á actividade ordinaria ou especial que lle corresponda. c) Por incumprimento dos servizos mínimos esixidos, que se establece de 32 horas anuais. Os oportunos efectos deberá acreditarse a non asistencia tras ser requirido previamente para a prestación dos servizos. d) Como consecuencia da comisión de falta considerada como moi grave de acordo co recollido no artigo 24º, III, deste regulamento. Art.31.— Acordada a baixa seralle notificada ó interesado, garantíndolle o dereito de audiencia, e unha vez sexa feita efectiva o voluntario procederá á inmediata entrega da documentación de identidade, distintivo, uniforme, equipo e material que lle fora adxudicado pola AVPC. Art.32.— En todo caso expedirase, a petición do interesado, un certificado no que consten os servizos prestados na AVPC e a formación acadada. Art.33.— As dotacións orzamentarias que permitan o funcionamento da AVPC virán fundamentalmente dos orzamentos municipais así como de convenios subscritos con outras administracións e de subvencións públicas. Tamén poderán recibirse axudas mediante convenios establecidos con entidades colaboradores de Protección Civil da Agrupación de Concellos Oitavén-Tea, podendo ter esas entidades colaboradoras a consideración de agrupacións, asociacións, empresas públicas ou privadas.1.—Pola Alcaldía, ou Concelleiro-Delegado de Protección Civil, ditaranse as instrucións e directrices que sexan necesarias para o desenvolvemento e aplicación deste regulamento.2.—Este regulamento entrará en vigor ós 15 días dende a publicación íntegra do texto no Boletín Oficial da Provincia unha vez aprobado definitivamente En,. a,. de. de 20 Mondariz 25 maio de 2016.—O Alcalde, Xoán Carlos Montes Bugarín.